Zuma-skildery 'groteske skending' | Maroela Media
'n Gesensorde weergawe van Mabulu se skildery.
Die ANC en sy jeugliga het uitgevaar teen Ayanda Mabulu se nuutste skildery van pres. Jacob Zuma.
Hulle het die omstrede skildery, genaamd "#Zupta state capture", as 'n "groteske daad van vulgariteit en disrespek" en "onsin" beskryf.
Mabulu se jongste skildery is van Zuma en die omstrede sakeman Atul Gupta, saam in 'n vliegtuigkajuit. Gupta is kaal terwyl Zuma in 'n pak geklee is. Die skildery beeld uit hoe Zuma Gupta se agterstewe lek.
Zizi Kodwa, woordvoerder van die ANC, het gesê die party veroordeel dié vorm van kommentaar en beskou dit as 'n misbruik van die reg op vryheid van spraak en die media. Volgens Kodwa is Mabulu se werk 'n "blatante skending" van diegene wat in die skildery uitgebeeld word se reg op waardigheid.
Mabulu het egter gesê sy werke is politieke kommentaar op "die situasie in ons land".
Kodwa het gesê kunstenaarsuitdrukking kan nie as 'n verskoning gebruik word om ander se menseregte te vertrap nie. Volgens Kodwa het die ANC ook kennis geneem daarvan dat Mabulu oor 'n lang tydperk op 'n "spesifieke simboliek" gefokus het om sy "kommentaar" te bevorder.
"Die ANC doen 'n beroep op die voorstaanders van mediavryheid en vryheid van uitdrukking om ook hierdie oormatige gedrag te veroordeel."
Die jeugliga het intussen gesê Mabulu se skildery is 'n belediging vir die president en die land.
Hier is kortlys vir OB-pos
Die "skildery" mag seker onsmaaklik wees maar dit is wragtig die waarheid!
Vir my is dit n pragtige skildery wat die waarheid baie mooi opsom. Hoekom sal die ANC nie daarvan hou nie?
Ek dink die regering moet dit sterk oorweeg om die kunswerk aan die Louvre te skenk om langs Monalisa te pryk
Die president is n belediging vir ons land nie die skildery nie. Die skildery is pragtig die man skilder baie goed.
Ek stem saam met die ANCJL. ZUMA is defnitief n belediging vir ons land as president van die land…,!?